62020TJ0430_INF
Απόφαση του Γενικού Δικαστηρίου (τέταρτο τμήμα)της 17ης Νοεμβρίου 2021 – KV κατά Επιτροπής
(Υπόθεση T‑430/20)
«Υπαλληλική υπόθεση – Υπάλληλοι – Πρόσληψη – Προκήρυξη γενικού διαγωνισμού EPSO/AD/371/19 – Απόφαση της εξεταστικής επιτροπής περί αποκλεισμού του προσφεύγοντος από το επόμενο στάδιο του διαγωνισμού – Κριτήριο σχετικό με την επαγγελματική εμπειρία – Συμμόρφωση του κριτηρίου που εφάρμοσε η εξεταστική επιτροπή προς την προκήρυξη του διαγωνισμού»
Υπάλληλοι – Διαγωνισμός – Διαγωνισμός βάσει τίτλων και εξετάσεων – Προϋποθέσεις συμμετοχής – Προσκομισθέντα πτυχία ή πιστοποιημένη επαγγελματική πείρα – Αξιολόγηση εκ μέρους της εξεταστικής επιτροπής – Καθορισμός κριτηρίων αξιολόγησης – Επιτρέπεται – Όρια – Τήρηση της προκήρυξης του διαγωνισμού – Υιοθέτηση κριτηρίου αντίθετου προς την προκήρυξη του διαγωνισμού – Δεν επιτρέπεται
(Κανονισμός Υπηρεσιακής Καταστάσεως των υπαλλήλων, παράρτημα III, άρθρα 1 § 1 και 5 § 1)
(βλ. σκέψεις 27, 28, 33, 41)
Αντικείμενο
Προσφυγή δυνάμει του άρθρου 270 ΣΛΕΕ με αίτημα την ακύρωση, αφενός, της απόφασης της εξεταστικής επιτροπής, της 19ης Σεπτεμβρίου 2019, με την οποία απορρίφθηκε η αίτηση επανεξέτασης της μη αποδοχής του προσφεύγοντος στο επόμενο στάδιο του γενικού διαγωνισμού EPSO/AD/371/19 και, αφετέρου, της απόφασης της αρμόδιας για τους διορισμούς αρχής, της 31ης Μαρτίου 2020, περί απόρριψης της ένστασης που υπέβαλε ο προσφεύγων κατά της εν λόγω απόφασης.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση της εξεταστικής επιτροπής, της 19ης Σεπτεμβρίου 2019, με την οποία απορρίφθηκε η αίτηση επανεξέτασης του αποκλεισμού του προσφεύγοντος από τον διαγωνισμό EPSO/AD/371/19.
2)
Καταδικάζει την Ευρωπαϊκή Επιτροπή στα δικαστικά έξοδα.